ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Ιουνίου 1976 περί των αιτήσεων αποδόσεως των ενισχύσεων που χορηγούνται από τα Κράτη μέλη στο πλαίσιο της οδηγίας 75/268/ΕΟΚ του Συμβουλίου της 28ης Απριλίου 1975

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

την οδηγία 75/268/ΕΟΚ του Συμβουλίου, της 28ης Απριλίου 1975, περί της ορεινής γεωργίας και της γεωργίας ορισμένων μειονεκτικών ζωνών(1), και ιδίως το άρθρο 13,

την οδηγία 72/159/ΕΟΚ του Συμβουλίου, της 17ης Απριλίου 1972, περί του εκσυγχρονισμού των γεωργικών εκμεταλλεύσεων(2), και ιδίως το άρθρο 21, παράγραφος 4,

Εκτιμώντας:

ότι οι αιτήσεις αποδόσεως που υποβάλλονται στο τμήμα προσανατολισμού του Ευρωπαϊκού Γεωργικού Ταμείου Προσανατολισμού και Εγγυήσεων και αφορούν τις ενισχύσεις που χορηγούνται από τα Κράτη μέλη για τη βελτίωση της γεωργίας των ορεινών και ορισμένων μειονεκτικών ζωνών, πρέπει να περιλαμβάνουν ορισμένα στοιχεία περί των Κρατών μελών, τα οποία πρέπει να υποβάλλονται με ενναίο τύπο, ώστε να διευκολύνονται η εξέταση της συμμορφώσεως των αιτήσεων προς τις διατάξεις της εφαρμοζομένης οδηγίας ως και η λήψη αποφάσεως γι' αυτές-

ότι, για να καταστεί δυνατή η άσκηση αποτελεσματικού ελέγχου των αιτήσεων αποδόσεως, τα Κράτη μέλη πρέπει να έχουν στη διάθεση της Επιτροπής, για περίοδο τριών ετών, τα δικαιολογητικά έγγραφα, με βάση τα οποία υπολογίσθηκαν οι ενισχύσεις-

ότι, για να τύχει εφαρμογής η δυνατότητα που δόθηκε στην Επιτροπή να εγκρίνει προκαταβολές προς τα Κράτη μέλη, πρέπει να καθορισθούν το ποσό και οι ημερομηνίες καταβολής των προκαταβολών-

ότι, εφ' όσον οι δαπάνες του Τίτλου III της οδηγίας 75/268/ΕΟΚ αναφέρονται στην οδηγία 72/159/ΕΟΚ, η απόδοσή τους πρέπει να γίνεται σύμφωνα με τις σχετικές διατάξεις που καθορίζονται στην απόφαση 74/581/ΕΟΚ της Επιτροπής(3), της 16ης Οκτωβρίου 1974, περί των αιτήσεων αποδόσεως των ενισχύσεων που χορηγούνται από τα Κράτη μέλη στο πλαίσιο των οδηγιών 72/159/ΕΟΚ, 72/160/ΕΟΚ και 72/161/ΕΟΚ-

ότι, για να γίνει διάκριση μεταξύ των μειονεκτικών και των συνήθων ζωνών που υπάγονται στις διατάξεις της οδηγίας της Επιτροπής 72/159/ΕΟΚ, πρέπει να τροποποιηθεί το υπόδειγμα εντύπου που ευρίσκεται στην απόφαση 74/581/ΕΟΚ της Επιτροπής-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής του Ταμείου,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι αιτήσεις αποδόσεως δαπανών, που αναφέρονται σε ένα ημερολογιακό έτος και καταρτίζονται από τα Κράτη μέλη σύμφωνα με το άρθρο 13 της οδηγίας 75/268/ΕΟΚ και το άρθρο 21, παράγραφος 1 της οδηγίας 72/159/ΕΟΚ, υποβάλλονται υπό τη μορφή που καθορίζεται στην παρούσα απόφαση προ της 1ης Ιουλίου του επομένου έτους.

Άρθρο 2

Οι αιτήσεις αποδόσεως δαπανών που προβλέπονται στους Τίτλους II και IV (άρθρο 11) της οδηγίας 75/268/ΕΟΚ υποβάλλονται στα έντυπα που εμφαίνονται στα παραρτήματα της αποφάσεως αυτής.

Οι αιτήσεις αποδόσεως που προβλέπονται στον Τίτλο III της οδηγίας 75/268/ΕΟΚ υποβάλλονται μαζί με τις αιτήσεις αποδόσεως δαπανών με βάση την οδηγία 72/159/ΕΟΚ, σύμφωνα προς τους όρους που καθορίζονται στην απόφαση 74/581/ΕΟΚ της Επιτροπής, της 16ης Οκτωβρίου 1974.

Άρθρο 3

Τα παραρτήματα 1 και 4 της αποφάσεως 74/581/ΕΟΚ της Επιτροπής, της 16ης Οκτωβρίου 1974, τροποποιούνται σύμφωνα με το παράρτημα II της παρούσης αποφάσεως.

Άρθρο 4

Το Κράτος μέλος τηρεί, για περίοδο τριών ετών από την ημερομηνία της τελευταίας αποδόσεως, τα δικαιολογητικά έγγραφα (πρωτότυπα ή ακριβή κεκυρωμένα αντίγραφα), με βάση τα οποία υπολογίσθηκαν οι ενισχύσεις που προβλέπει η οδηγία 75/268/ΕΟΚ, καθώς και τους πλήρεις φακέλλους των δικαιούχων.

Άρθρο 5

1. Με βάση τα στοιχεία που περιέχονται στην αίτηση αποδόσεως, η Επιτροπή προβαίνει, πριν από την 1η Νοεμβρίου, στην πληρωμή μιας προκαταβολής ίσης προς 75% του ποσού που ζητήθηκε σχετικά με τις δαπάνες που προβλέπονται στους Τίτλους II και IV (άρθρο 11), εφ' όσον η αίτηση είναι πλήρης και υποβάλλεται νομότυπα εντός των τασσομένων προθεσμιών.

2. Το υπόλοιπο του ποσού που πρέπει να αποδοθεί, καταβάλλεται από την Επιτροπή στο Κράτος μέλος το αργότερο στις 31 Μαρτίου του επομένου έτους, εφ' όσον η αίτηση αποδόσεως είναι εν τάξει από όλες τις πλευρές.

Άρθρο 6

Η παρούσα απόφαση απευθύνεται στα Κράτη μέλη.

Έγινε στις Βρυξέλλες, στις 25 Ιουνίου 1976.

Για την Επιτροπή

P. J. LARDINOIS

Μέλος της Επιτροπής

(1) ΕΕ αριθ. Ν 128 της 19.5.1975, σ. 1.

(2) ΕΕ αριθ. Ν 96 της 23.4.1972, σ. 1.

(3) ΕΕ αριθ. Ν 320 της 29.11.1974, σ. 1.

ΠΑΡΑΡΤΗΜΑ I

Αιτήσεις αποδόσεως δαπανών που προβλέπονται στους Τίτλους II και IV (άρθρο 11) της οδηγίας 75/268/ΕΟΚ του Συμβουλίου, της 28ης Απριλίου 1975, περί της ορεινής γεωργίας και της γεωργίας ορισμένων μειονεκτικών ζωνών

ΣΗΜΑΝΤΙΚΗ ΣΗΜΕΙΩΣΗ Επειδή όλες οι δαπάνες που προβλέπονται στον Τίτλο III της οδηγίας 75/268/ΕΟΚ παραπέμπουν στην οδηγία 72/159/ΕΟΚ και αποδίδονται με βάση την απόφαση 74/581/ΕΟΚ, δεν πρέπει να εμφαίνονται στην παρούσα αίτηση.

Έντυπο υποβολής αιτήσεων αποδόσεως στην Επιτροπή των Ευρωπαϊκών Κοινοτήτων

Υπόψη του Ευρωπαϊκού Γεωργικού Ταμείου Προσανατολισμού και Εγγυήσεων

(Συμπληρώνεται από τις υπηρεσίες της Επιτροπής των Ευρωπαϊκών Κοινοτήτων)

Αύξων αριθμός....

Ημερομηνία λήψεως ....

Σχετικά ....

Αίτηση αποδόσεως δαπανών που αφορούν ΕΝΙΣΧΥΣΕΙΣ ΓΙΑ ΤΙΣ ΜΕΙΟΝΕΚΤΙΚΕΣ ΓΕΩΡΓΙΚΕΣ ΖΩΝΕΣ κατ' εφαρμογή της οδηγίας 75/268/ΕΟΚ του Συμβουλίου της 28ης Απριλίου 1975

ΜΕΡΟΣ Α: ΓΕΝΙΚΑ ΣΤΟΙΧΕΙΑ >(1)"> ID="1">1.> ID="2">Κράτος μέλος που υποβάλλει την αίτηση> ID="3">..."> ID="1">2.> ID="2">Έτος στο οποίο αναφέρεται η παρούσα αίτηση αποδόσεως> ID="3">..."> ID="1">3.> ID="2">Συνολικό ποσό των ενισχύσεων που καταβλήθηκαν από το Κράτος μέλος> ID="3">..."> ID="1">4.> ID="2">Συνολικό ποσό της αποδόσεως που ζήτησε το Κράτος μέλος> ID="3">..."">

ΜΕΡΟΣ Β: ΣΤΟΙΧΕΙΑ ΣΧΕΤΙΚΑ ΜΕ ΤΗΝ ΕΞΙΣΩΤΙΚΗ ΑΠΟΖΗΜΙΩΣΗ ΠΟΥ ΠΡΟΒΛΕΠΕΤΑΙ ΣΤΟΝ ΤΙΤΛΟ II ΤΗΣ ΟΔΗΓΙΑΣ "" ID="1">5.1> ID="2">Γενικά στοιχεία"> ID="1">5.1.1> ID="2">Συνολικός αριθμός των γεωργών που έλαβαν ενίσχυση> ID="3">..."> ID="1">5.1.2> ID="2">Ποσό των ενισχύσεων που καταβλήθηκαν από το Κράτος μέλος> ID="3">..."> ID="1">5.1.3> ID="2">Ποσό της αποδόσεως που ζήτησε το Κράτος μέλος> ID="3">..."> ID="1">5.2> ID="2">Στοιχεία σχετικά με τις ενισχύσεις που βασίζονται στον αριθμό των μονάδων μεγάλων ζώων"> ID="1">5.2.1> ID="2">Αριθμός δικαιούχων> ID="3">..."> ID="1">5.2.2> ID="2">Συνολικός αριθμός των μονάδων μεγάλων ζώων> ID="3">..."> ID="1">5.2.3> ID="2">Συνολική βοσκήσιμη έκταση (εκτάρια)> ID="3">..."> ID="1">5.2.4> ID="2">Ποσό των ενισχύσεων που καταβλήθηκαν από το Κράτος μέλος> ID="3">..."> ID="1">5.2.5> ID="2">Ποσό της αποδόσεως που ζήτησε το Κράτος μέλος> ID="3">..."> ID="1">5.3> ID="2">Στοιχεία σχετικά με τις ενισχύσεις που βασίζονται στην έκταση"> ID="1">5.3.1> ID="2">Αριθμός δικαιούχων> ID="3">..."> ID="1">5.3.2> ID="2">Έκταση που έχει λάβει ενίσχυση (εκτάρια)> ID="3">..."> ID="1">5.3.3> ID="2">Ποσό των ενισχύσεων που καταβλήθηκαν από το Κράτος μέλος> ID="3">..."> ID="1">5.3.4> ID="2">Ποσό της αποδόσεως που ζήτησε το Κράτος μέλος> ID="3">...">

ΜΕΡΟΣ Γ: ΣΤΟΙΧΕΙΑ ΣΧΕΤΙΚΑ ΜΕ ΤΙΣ ΕΝΙΣΧΥΣΕΙΣ ΠΟΥ ΠΡΟΒΛΕΠΟΝΤΑΙ ΣΤΟΝ ΤΙΤΛΟ IV (ΑΡΘΡΟ 11) ΤΗΣ ΟΔΗΓΙΑΣ "" ID="1">6.1> ID="2">Γενικά στοιχεία"> ID="1">6.1.1> ID="2">Συνολικός αριθμός των σχεδίων που έχουν λάβει ενίσχυση> ID="3">..."> ID="1">6.1.2> ID="2">Ποσό των ενισχύσεων που καταβλήθηκαν από το Κράτος μέλος> ID="3">..."> ID="1">6.1.3> ID="2">Ποσό της αποδόσεως που ζήτησε το Κράτος μέλος> ID="3">..."> ID="1">6.2> ID="2">Στοιχεία σχετικά με συλλογικές επενδύσεις για την παραγωγή ζωοτροφών"> ID="1" ASSV="4">6.2.1> ID="2">Σχέδια συλλογικών επενδύσεων, για τα οποία λαμβάνεται ενίσχυση για πρώτη φορά> ID="3">..."> ID="2">- αριθμός σχεδίων"> ID="2">- ποσό των ενισχύσεων που καταβλήθηκαν από το Κράτος μέλος"> ID="2">- ποσό της αποδόσεως που ζήτησε το Κράτος μέλος"> ID="1" ASSV="4">6.2.2> ID="2">Σχέδια συλλογικών επενδύσεων για τα οποία έχει ήδη ληφθεί ενίσχυση> ID="3">..."> ID="2">- αριθμός σχεδίων"> ID="2">- ποσό των ενισχύσεων που καταβλήθηκαν από το Κράτος μέλος"> ID="2">- ποσό της αποδόσεως που ζήτησε το Κράτος μέλος"> ID="1">6.3> ID="2">Στοιχεία σχετικά με τις ενισχύσεις που παρέχονται για τη βελτίωση των βοσκοτόπων και των ορεινών βοσκοτόπων που καλλιεργούνται συλλογικά"> ID="1" ASSV="4">6.3.1> ID="2">Σχέδια βελτιώσεως για τα οποία λαμβάνεται ενίσχυση για πρώτη φορά> ID="3">..."> ID="2">- αριθμός σχεδίων"> ID="2">- ποσό των ενισχύσεων που καταβλήθηκαν από το Κράτος μέλος"> ID="2">- ποσό της αποδόσεως που ζήτησε το Κράτος μέλος"> ID="1" ASSV="4">6.3.2> ID="2">Σχέδια βελτιώσεως για τα οποία έχει ήδη ληφθεί ενίσχυση> ID="3">..."> ID="2">- αριθμός σχεδίων"> ID="2">- ποσό των οικονομικών ενισχύσεων που καταβλήθηκαν από το Κράτος μέλος"> ID="2">- ποσό της αποδόσεως που ζήτησε το Κράτος μέλος">

(1)Αν οι παρατηρήσεις απαιτούν λεπτομερείς επεξηγήσεις, να γίνει επεξηγηματική σημείωση που θα επισυναφθεί στην αίτηση αποδόσεως και να υποδειχθεί στη στήλη αυτή ο αριθμός της σημειώσεως.

ΠΑΡΑΡΤΗΜΑ Ι 1

Στοιχεία σχετικά με την εξισωτική αποζημίωση που προβλέπεται στον Τίτλο II της παρούσης οδηγίας Ενισχύσεις που καταβλήθηκαν από το Κράτος μέλος κατά την διάρκεια του ημερολογιακού έτους...

Οι πληροφορίες που απαιτούνται στο παρόν παράρτημα πρέπει να παρέχονται για κάθε:

- province στο Βέλγιο και την Ολλανδία,

- Land στη Γερμανία,

- departement στη Γαλλία,

- divisional, county και area office στο Ηνωμένο Βασίλειο,

- county στην Ιρλανδία,

- amt στη Δανία,

- region στην Ιταλία.

ΠΑΡΑΡΤΗΜΑ I 1 Α

Ενισχύσεις που κατεβλήθηκαν από το Κράτος στη διάρκεια του ημερολογιακού έτους ...

ΣΤΟΙΧΕΙΑ ΣΧΕΤΙΚΑ ΜΕ ΤΗΝ ΕΞΙΣΩΤΙΚΗ ΑΠΟΖΗΜΙΩΣΗ ΠΟΥ ΠΡΟΒΛΕΠΕΤΑΙ ΣΤΟΝ ΤΙΤΛΟ II ΤΗΣ ΟΔΗΓΙΑΣ "" ID="1">Σύνολο">

ΠΑΡΑΡΤΗΜΑ I 1 Β

Δήλωση που επισυνάπτεται στις αιτήσεις αποδόσεως δαπανών σχετικών με τον Τίτλο II της οδηγίας 75/268/ΕΟΚ ΠΙΣΤΟΠΟΙΕΙΤΑΙ ΟΤΙ: α) η χρησιμοποιουμένη γεωργική έκταση των δικαιούχων, η οποία αποτελεί αντικείμενο της αιτήσεως αυτής περί αποδόσεως, ευρίσκεται σε μειονεκτικές γεωργικές ζώνες κατά την έννοια του άρθρου 3 της οδηγίας 75/268/ΕΟΚ-

β) οι εκμεταλλεύσεις των δικαιούχων έχουν έκταση τουλάχιστον τριών εκταρίων χρησιμοποιουμένης γεωργικής γης σε μειονεκτικές γεωργικές ζώνες-

γ) οι δικαιούχοι έχουν αναλάβει την υποχρέωση να εξακολουθήσουν μία γεωργική δραστηριότητα σύμφωνα προς τους στόχους της οδηγίας 75/268/ΕΟΚ για μία περίοδο τουλάχιστον πέντε ετών-

δ) η απόδοση δεν ζητείται για ενισχύσεις που καταβλήθηκαν σε γεωργούς που λαμβάνουν σύνταξη λόγω αποχωρήσεως-

ε) η εξισωτική αποζημίωση αντιπροσωπεύει τουλάχιστον 15 λογιστικές μονάδες ανά μονάδα μεγάλων ζώων ή ανά εκτάριο(1)-

στ) για τα βοοειδή, τα πρόβατα και τις αίγες η εξισωτική αποζημίωση δεν υπερβαίνει τις 50 λογιστικές μονάδες ανά μονάδα μεγάλων ζώων- καμμία εκμετάλλευση δεν έχει λάβει, συνολικά, ενίσχυση υπερβαίνουσα τις 50 λογιστικές μονάδες ανά εκτάριο βοσκήσιμης εκτάσεως(1)-

ζ) οι αγελάδες, των οποίων το γάλα προορίζεται για εμπορία, έχουν ληφθεί υπόψη για τον υπολογισμό των μονάδων μεγάλων ζώων μόνο στις ζώνες που καθορίζονται στο άρθρο 3, παράγραφος 3 της οδηγίας 75/268/ΕΟΚ και στις ζώνες που καθορίζονται στο άρθρο 3, παράγραφοι 4 και 5 της εν λόγω οδηγίας, όπου η γαλακτοκομική παραγωγή αποτελεί σημαντικό μέρος της γεωργικής δραστηριότητος. Στις ζώνες που καθορίζονται στο άρθρο 3, παράγραφοι 4 και 5, η εξισωτική αποζημίωση δεν έχει υπερβεί το 80% του ποσού της εξισωτικής αποζημιώσεως που χορηγείται για άλλες μονάδες μεγάλων ζώων στη ζώνη και ο μέγιστος αριθμός των γαλακτοπαραγωγών αγελάδων που έχει ληφθεί υπόψη δεν είναι μεγαλύτερος των 10 μονάδων μεγάλων ζώων-

η) για παραγωγές διαφορετικές από την παραγωγή βοοειδών, προβάτων και αιγών στις ζώνες που καθορίζονται στο άρθρο 3, παράγραφος 3 της οδηγίας 75/268/ΕΟΚ, η αποζημίωση που δεν υπερβαίνει τις 50 λογιστικές μονάδες ανά εκτάριο(1) υπολογίσθηκε με βάση την έκταση που καλλιεργήθηκε, εξαιρέσει της εκτάσεως που απαιτείται για τη διατροφή των ζώων και της εκτάσεως που διατέθηκε για την καλλιέργεια του σίτου ως και οποιασδήποτε εκτάσεως που υπερβαίνει τα 50 άρια, ανά εκμετάλλευση, φυτευμένης ολοκληρωτικά με μηλιές, αχλαδιές και βερυκοκκιές-

θ) οι βάσεις υπολογισμού των αποζημιώσεων που πληρώθηκαν στους δικαιούχους έχουν ελεγχθεί επαρκώς-

ι) οι επιλέξιμες δαπάνες, για τις οποίες έχει υποβληθεί αίτηση αποδόσεως, προέρχονται από ενισχύσεις που χορηγήθηκαν κατά το 1975 και μετά.

Έγινε στ ...., στις ....

(Υπογραφή και επίσημη σφραγίδα της αρμοδίας αρχής του Κράτους μέλους)

(1) Όπως τροποποιήθηκε τελευταία από τον κανονισμό (ΕΟΚ) αριθ. 571/76 (ΕΕ αριθ. Ν 68 της 15.3.76, σ. 1).

ΠΑΡΑΡΤΗΜΑ I 2

Στοιχεία σχετικά με τις ενισχύσεις που προβλέπονται στον Τίτλο IV (άρθρο 11) της οδηγίας Ενισχύσεις που καταβλήθηκαν από το Κράτος μέλος κατά την διάρκεια του ημερολογιακού έτους ...

Οι πληροφορίες που απαιτούνται στο παρόν παράρτημα πρέπει να παρέχονται για κάθε:

- province στο Βέλγιο και στην Ολλανδία,

- Land στη Γερμανία,

- departement στη Γαλλία,

- divisional, county και area office στο Ηνωμένο Βασίλειο,

- county στην Ιρλανδία,

- amt στη Δανία,

- region στην Ιταλία.

ΠΑΡΑΡΤΗΜΑ I 2 Α

Ενισχύσεις που καταβλήθηκαν από το Κράτος μέλος στη διάρκεια του ημερολογιακού έτους...

ΣΤΟΙΧΕΙΑ ΣΧΕΤΙΚΑ ΜΕ ΤΑ ΣΧΕΔΙΑ ΣΥΛΛΟΓΙΚΩΝ ΕΠΕΝΔΥΣΕΩΝ ΓΙΑ ΤΗΝ ΠΑΡΑΓΩΓΗ ΚΤΗΝΟΤΡΟΦΩΝ ΠΟΥ ΠΡΟΒΛΕΠΟΝΤΑΙ ΣΤΟΝ ΤΙΤΛΟ IV (ΑΡΘΡΟ 11) ΤΗΣ ΟΔΗΓΙΑΣ 75/268/ΕΟΚ >(1)(2)"> ID="1">Σύνολο"">

(1) Να επισυναφθεί κατάλογος κωδικών αριθμών των σχεδίων κατανεμομένων κατά διοικητική μονάδα. Για τα επόμενα έτη αρκεί η ένδειξη των κωδικών αριθμών των νέων σχεδίων.

(2) Ως νέα νοούνται τα σχέδια που τυγχάνουν ενισχύσεως για πρώτη φορά.

ΠΑΡΑΡΤΗΜΑ I 2 Β

Δήλωση που πρέπει να υποβάλλεται μαζί με την αίτηση αποδόσεως που προβλέπεται στον Τίτλο IV, άρθρο 11 "ενισχύσεις για συλλογικές επενδύσεις" της οδηγίας 75/268/ΕΟΚ ΠΙΣΤΟΠΟΙΕΙΤΑΙ ΟΤΙ: α) η χρησιμοποιουμένη γεωργική έκταση των δικαιούχων, που αποτελεί αντικείμενο της αιτήσεως αυτής περί αποδόσεως, ευρίσκεται στις μειονεκτικές περιοχές που καθορίζονται στο άρθρο 3 της οδηγίας 75/268/ΕΟΚ-

β) η αίτηση αποδόσεως των επιλεξίμων δαπανών δεν υπερβαίνει τις 20 000 λογιστικές μονάδες ανά σχέδιο συλλογικής επενδύσεως-

γ) οι επιλέξιμες δαπάνες, για τις οποίες έχει υποβληθεί αίτηση αποδόσεως, συνδέονται με ενισχύσεις που χορηγήθηκαν κατά τη διάρκεια του 1975 και μετά.

Έγινε στ ...., στις ....

(Υπογραφή και επίσημη σφραγίδα της αρμοδίας αρχής του Κράτους μέλους)

ΠΑΡΑΡΤΗΜΑ I 2 Γ

Ενισχύσεις που καταβλήθηκαν από το Κράτος μέλος κατά τη διάρκεια του ημερολογιακού έτους...

ΣΤΟΙΧΕΙΑ ΣΧΕΤΙΚΑ ΜΕ ΤΑ ΣΧΕΔΙΑ ΔΙΕΥΘΕΤΗΣΕΩΣ ΚΑΙ ΕΞΟΠΛΙΣΜΟΥ ΤΩΝ ΒΟΣΚΟΤΟΠΩΝ ΚΑΙ ΤΩΝ ΟΡΕΙΝΩΝ ΒΟΣΚΟΤΟΠΩΝ ΤΩΝ ΚΑΛΛΙΕΡΓΟΥΜΕΝΩΝ ΣΥΛΛΟΓΙΚΑ, ΠΟΥ ΠΡΟΒΛΕΠΟΝΤΑΙ ΣΤΟΝ ΤΙΤΛΟ IV (ΑΡΘΡΟ 11) ΤΗΣ ΟΔΗΓΙΑΣ 75/268/ΕΟΚ >(1)(2)"> ID="1">Σύνολο"">

(1) Να επισυναφθεί κατάλογος κωδικών αριθμών των σχεδίων, κατανεμομένων κατά διοικητική μονάδα. Για τα επόμενα έτη αρκεί η ένδειξη των κωδικών αριθμών των νέων σχεδίων.

(2) Ως νέα νοούνται τα σχέδια που τυγχάνουν ενισχύσεως για πρώτη φορά.

ΠΑΡΑΡΤΗΜΑ I 2 Δ

Δήλωση που πρέπει να υποβάλλεται μαζί με τις αιτήσεις αποδόσεως που προβλέπονται στον Τίτλο IV, άρθρο 11 (διευθέτηση και εξοπλισμός βοσκοτόπων και ορεινών βοσκοτόπων) της οδηγίας 75/268/ΕΟΚ ΠΙΣΤΟΠΟΙΕΙΤΑΙ ΟΤΙ: α) η χρησιμοποιούμενη γεωργική έκταση των δικαιούχων, η οποία αποτελεί αντικείμενο της αιτήσεως αυτής περί αποδόσεως, ευρίσκεται στις μειονεκτικές γεωργικές ζώνες που καθορίζονται στο άρθρο 3 της οδηγίας 75/268/ΕΟΚ-

β) η αίτηση αποδόσεως των επιλεξίμων δαπανών δεν υπερβαίνει τις 100 λογιστικές μονάδες ανά εκτάριο βοσκοτόπου ή ορεινού βοσκοτόπου που διευθετήθηκε ή εξοπλίσθηκε-

γ) οι επιλέξιμες δαπάνες, για τις οποίες έχει υποβληθεί η αίτηση αποδόσεως, αναφέρονται σε ενισχύσεις που χορηγήθηκαν κατά το 1975 και μετά.

Έγινε στ ...., στις ....

(Υπογραφή και επίσημη σφραγίδα της αρμοδίας αρχής του Κράτους μέλους)

ΠΑΡΑΡΤΗΜΑ II

Τροποποιήσεις που πρέπει να γίνουν στην απόφαση 74/581/ΕΟΚ της Επιτροπής της 16ης Οκτωβρίου 1974 Οι πίνακες που εμφαίνονται στα παραρτήματα IΑ, IΒ, IΓ, IΔ και IE, ως και στο παράρτημα 4 της αποφάσεως 74/581/ΕΟΚ της Επιτροπής, της 16ης Οκτωβρίου 1974, πρέπει να τροποποιηθούν με τέτοιο τρόπο ώστε σε κάθε στήλη το σώμα του πίνακα να υποδιαιρείται οριζοντίως σε δύο τμήματα, δηλαδή σε:

α) συνήθεις ζώνες,

β) μειονεκτικές ζώνες.

Μερικά σύνολα πρέπει να προβλέπονται για κάθε τμήμα. Η σημείωση στο κάτω μέρος της σελίδος πρέπει να συμπληρώνεται ως εξής σε κάθε περίπτωση: "συμπεριλαμβανομένου καταλόγου κωδικών αριθμών των σχεδίων που είναι συγκεντρωμένα κατά διοικητικές μονάδες και διακρίνοντας εκείνα που ενδιαφέρουν τις συνήθεις ζώνες από εκείνα που ενδιαφέρουν τις γεωργικές μειονεκτικές ζώνες. Για τα επόμενα έτη αρκεί η ένδειξη των κωδικών αριθμών των νέων σχεδίων". Το "φύλλο ατομικών στοιχείων ως προς την ενίσχυση για τη θέση σε εφαρμογή ενός σχεδίου αναπτύξεως" (ΕΕ αριθ. Ν 320 της 29ης Νοεμβρίου 1974) πρέπει να συμπληρωθεί ως εξής:

- σημείο 2 (σελίδα 16):

"μειονεκτική γεωργική ζώνη: Ναι/Όχι(1).

Αν "Ναί", ποιο είδος ζώνης: - ζώνη καθοριζόμενη στο άρθρο 3 παράγραφος 3(1),

- ζώνη καθοριζόμενη στο άρθρο 3 παράγραφος 4(1)

- ζώνη καθοριζόμενη στο άρθρο 3 παράγραφος 5(1)

της οδηγίας 75/268/ΕΟΚ",

- σημείο 4 (σελίδα 16):

"- προσδιορίστε κάθε επένδυση σχετική με δραστηριότητα τουριστική και/ή χειροτεχνική, κάθε επενδύσεως που προβλέπεται από την οδηγία 75/159/ΕΟΚ"

- σημείωση που πρέπει να προστεθεί στο κάτω μέρος της σελίδας:

"(1) Διαγράψατε την περιττή ένδειξη"

- σημείο 7 (σελίδα 18):

"- εισόδημα εργασίας προερχόμενο από εξωγεωργική δραστηριότητα ....

- ποσό της εξισωτικής αποζημιώσεως, αν λαμβάνεται ...."

- σημείο 9 (σελίδα 19):

"- αν η πριμοδότηση έχει προσαυξηθεί κατ' εφαρμογή των διατάξεων του άρθρου 9, παράγραφος 2 της οδηγίας 75/268/ΕΟΚ, να καθορίσετε την προσαύξηση αυτή και να αναφέρετε το βαθμό εξυπηρετήσεως ζωοτροφών σε μονάδες μεγάλων ζώων ανά εκτάριο βοσκήσιμης εκτάσεως ....."

Η δήλωση που συνοδεύει την αίτηση αποδόσεως που προβλέπεται στο παράρτημα 1 της αποφάσεως 74/581/ΕΟΚ της Επιτροπής (ΕΕ αριθ. Ν 320 της 29.11.1974, σ. 20) πρέπει να έχει ως εξής:

ΠΙΣΤΟΠΟΙΕΙΤΑΙ ΟΤΙ: α) οι δικαιούχοι ασκούν κυρίως τη γεωργική δραστηριότητα σύμφωνα με τους όρους που καθορίζονται στο άρθρο 3 παράγραφος 1 της οδηγίας 72/159/ΕΟΚ-

β) οι δικαιούχοι κατέχουν επαρκή επαγγελματική ικανότητα κατά την έννοια του άρθρου 3 παράγραφος 2 της οδηγίας 72/159/ΕΟΚ-

γ) οι δικαιούχοι έχουν αναλάβει την υποχρέωση να τηρούν λογιστικά βιβλία, κατά την έννοια του άρθρου 11 της οδηγίας 72/159/ΕΟΚ, από την αρχή του σχεδίου αναπτύξεως-

δ) το εισόδημα εργασίας του δικαιούχου ανταποκρίνεται στους όρους του άρθρου 2, παράγραφος 2 της οδηγίας 72/159/ΕΟΚ-

ε) τα σχέδια αναπτύξεως που αποτέλεσαν αντικείμενο ενισχύσεως αποδεικνύουν ότι, κατά το πέρας τους, οι εκσυγχρονιζόμενες εκμεταλλεύσεις θα είναι ικανές να επιτύχουν τουλάχιστον για μία ή δύο μονάδες ανθρωποεργασίας, εισόδημα εργασίας συγκρίσιμο με εκείνο που επιτυγχάνουν οι μη γεωργικές δραστηριότητες εντός της περιοχής ή συγκρίσιμο με το εισόδημα των εκμεταλλεύσεων αναφοράς, κατά το χρόνο υποβολής της αιτήσεως, που ισοδυναμεί με το συγκρίσιμο εισόδημα το καθοριζόμενο στο άρθρο 4 παράγραφος 2 της οδηγίας 72/159/ΕΟΚ. Εν τούτοις, στις ζώνες που καθορίζονται στο άρθρο 3, παράγραφος 3 της οδηγίας 75/268/ΕΟΚ, αυτό το εισόδημα εργασίας που προέρχεται από γεωργική δραστηριότητα αντιπροσωπεύει τουλάχιστον το 70% του συγκρισίμου εισοδήματος εργασίας που καθορίζεται στο άρθρο 4, παράγραφος 2 της οδηγίας 72/159/ΕΟΚ.

στ) κατά περίπτωση, το ποσοστό που συνιστούν τα εισοδήματα εκ της ασκήσεως εξωγεωργικών δραστηριοτήτων στο εισόδημα εργασίας, το οποίο πρέπει να επιτευχθεί κατά την περάτωση του σχεδίου αναπτύξεως, δεν υπερβαίνει το 20%, εξυπακουομένου ότι το εισόδημα εργασίας εκ της γεωργικής εκμεταλλεύσεως πρέπει να ανταποκρίνεται τουλάχιστον προς το συγκρίσιμο εισόδημα για μία ώρα ανθρωποεργασίας. Εν τούτοις, στις ζώνες που προβλέπονται στην οδηγία 75/268/ΕΟΚ, το εισόδημα από εξωγεωργικές δραστηριότητες δεν υπερβαίνει το 50% του συνολικού εξ εργασίας εισοδήματος- ως προς το εισόδημα εκ της γεωργικής εκμεταλλεύσεως, αυτό αντιπροσωπεύει το 70% τουλάχιστον του συγκρισίμου εισοδήματος εργασίας για μία μονάδα ανθρωποεργασίας, στις ζώνες που καθορίζονται στο άρθρο 3, παράγραφος 3 της ανωτέρω οδηγίας-

ζ) κατά την περάτωση των σχεδίων αναπτύξεως, το συγκρίσιμο εξ εργασίας εισόδημα πρέπει να δύναται να επιτευχθεί χωρίς η ετησία περίοδος εργασίας να υπερβαίνει τις 2 300 ώρες-

η) με την επιφύλαξη εξαιρέσεων για ορισμένες καθορισμένες περιοχές, επιβαλλομένων σύμφωνα με τη διαδικασία που προβλέπεται στο άρθρο 18 της οδηγίας 72/159/ΕΟΚ, οι στόχοι των σχεδίων αναπτύξεως θα επιτευχθούν εντός εξαετίας κατ' ανώτατο όριο-

θ) τα σχέδια αναπτύξεως που υποβάλλονται προς έγκριση των αρχών, οι οποίες είναι επιφορτισμένες με την εξέταση των αιτήσεων, περιέχουν όλα τα αναγκαία στοιχεία προκειμένου να κριθεί εάν ή επιχείρηση πληροί τις προϋποθέσεις που προβλέπονται στα άρθρα 2 και 4 της οδηγίας 75/159/ΕΟΚ- τα σχέδια αναπτύξεως που αφορούν τις ζώνες που καθορίζονται στην οδηγία 75/268/ΕΟΚ πληρούσαν τις τροποποιημένες προϋποθέσεις που προβλέπονται από το άρθρο 10 της ανωτέρω οδηγίας-

ι) τα σχέδια αναπτύξεως έχουν εξετασθεί και εγκριθεί από τις αρμόδιες αρχές που έχουν ορισθεί από το Κράτος μέλος-

ια) δεν ζητείται στο πλαίσιο των σχεδίων αναπτύξεως η απόδοση ενισχύσεων για την αγορά γης ή για την αγορά ζωντανών χοίρων και πουλερικών και μόσχων για σφαγή-

ιβ) για τις ενισχύσεις που χορηγήθηκαν για την αγορά ζωντανού ζωικού κεφαλαίου δεν έχει ληφθεί υπόψη παρά μόνο η πρώτη αγορά, που προβλέπεται από το σχέδιο αναπτύξεως-

ιγ) όταν τα σχέδια αναπτύξεως προβλέπουν την αγορά βοείου ή πρόβειου κεφαλαίου, η χορήγηση των ενισχύσεων που προβλέπονται στο άρθρο 8, παράγραφος 1, στοιχεία β) και γ) της οδηγίας υπόκειται στον όρο ότι η αναλογία των πωλήσεων βοοειδών και προβάτων, κατά την περάτωση του σχεδίου αναπτύξεως, θα είναι μεγαλύτερη του 60% του συνόλου των πωλήσεων της επιχειρήσεως-

ιδ) όταν τα σχέδια αναπτύξεως προβλέπουν μία επένδυση στη χοιροτροφία, η χορήγηση ενισχύσεων που προβλέπονται στο άρθρο 8, παράγραφος 1, στοιχεία β) και γ) της οδηγίας υπόκειται στον όρο ότι η επένδυση δεν είναι μικρότερη των 10 000 λογιστικών μονάδων ή μεγαλύτερη των 40 000 λογιστικών μονάδων(1) και ότι κατά την περάτωση του σχεδίου, τουλάχιστον το 35% των ζωοτροφών που καταναλίσκονται από τους χοίρους θα δύνανται να παραχθούν από την εκμετάλλευση ή, σε περίπτωση κοινής παραγωγής περισσοτέρων της μιας εκμεταλλεύσεων, από μία ή περισσότερες των ενωμένων εκμεταλλεύσεων-

ιε) στην περίπτωση σχεδίων αναπτύξεως για εκμεταλλεύσεις των ζωνών των προβλεπομένων στην οδηγία 75/268/ΕΟΚ, τα οποία προσφέρονται για την ανάπτυξη τουριστικών ή βιοτεχνικών δραστηριοτήτων και στα οποία προβλέπεται επένδυση τουριστικού ή χειροτεχνικού χαρακτήρα, η χορήγηση μιας ενισχύσεως βάσει του άρθρου 8, παράγραφος 1, στοιχεία β) και γ) της οδηγίας 72/159/ΕΟΚ αφορούσε επενδύσεις που δεν υπερβαίνουν τις 10 000 λογιστικές μονάδες ανά εκμετάλλευση(1)-

ιστ) οι επιλέξιμες δαπάνες, για τις οποίες έχει υποβληθεί αίτηση αποδόσεως, προκύπτουν από ενισχύσεις των οποίων η απόφαση περί χορηγήσεως είναι μεταγενέστερη της ημερομηνίας ενάρξεως της ισχύος της οδηγίας, Εν τούτοις, για τα σχέδια αναπτύξεως των ευνοϊκωτέρων όρων που προβλέπονται στην οδηγία 75/268/ΕΟΚ, οι επιλέξιμες δαπάνες αναφέρονται στις ενισχύσεις που έχουν χορηγηθεί κατά το 1975 και μετά.

Έγινε στ ...., στις ....

(Υπογραφή και επίσημη σφραγίδα της αρμοδίας αρχής του Κράτους μέλους)

Η δήλωση που πρέπει να συνοδεύει την αίτηση αποδόσεως κατά το παράρτημα 4 της αποφάσεως 74/581/ΕΟΚ της Επιτροπής (ΕΕ αριθ. Ν 320 της 29.11.1974, σ. 31) πρέπει να τροποποιηθεί ως εξής: διαγραφή της περιπτώσεως β) και προσθήκη των ακολούθων δύο περιπτώσεων:

β) οι εκμεταλλεύσεις που λαμβάνουν πριμοδότηση επαυξημένη βάσει του άρθρου 9, παράγραφος 2 της οδηγίας 75/268/ΕΟΚ ευρίσκονται σε περιοχή κατά την έννοια του άρθρου 3 της οδηγίας- ο βαθμός εξυπηρετήσεως ζωοτροφών στις εκμεταλλεύσεις αυτές ήταν μεγαλύτερος από 0,5 μονάδες μεγάλων ζώων ανά εκτάριο βοσκήσιμης εκτάσεως.

γ) οι επιλέξιμες δαπάνες, για τις οποίες έχει υποβληθεί αίτηση περί αποδόσεως, προκύπτουν από ενισχύσεις των οποίων η απόφαση χορηγήσεώς τους είναι μεταγενέστερη της ημερομηνίας ενάρξεως της ισχύος της οδηγίας 72/159/ΕΟΚ. Στις περιπτώσεις όπου η πριμοδότηση προσαυξήθηκε κατ' εφαρμογή του άρθρου 9, παράγραφος 2 της οδηγίας 75/268/ΕΟΚ, η πριμοδότηση αυτή αναφέρεται σε ενισχύσεις των οποίων η απόφαση χορηγήσεως είναι μεταγενέστερη της ημερομηνίας ενάρξεως της ισχύος της οδηγίας 75/268/ΕΟΚ.

(1) Όπως τροποποιήθηκε τελευταία ο κανονισμός (ΕΟΚ) αριθ. 571/76 (ΕΕ αριθ. Ν 68 της 15.3.1976).